
	COMISIA PENTRU ADMINISTRAŢIE
PUBLICĂ ŞI AMENAJAREA TERITORIULUI
Nr. 4c-6/180/2018



BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL COMUN asupra Cererii de reexaminare a Legii pentru modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, trimisă Comisiei juridice, de disciplină şi imunităţi şi Comisiei pentru administraţie publică şi amenajarea teritoriului, cu adresa nr. PL- x 209/2016/2018 din 18 aprilie 2018 şi înregistrată cu nr. 4c-11/618/2016 din 18 aprilie 2018, respectiv cu nr. 4c-6/180/2018.
     În raport cu obiectul şi conţinutul său, legea face parte din categoria legilor organice.

                  PREŞEDINTE,                                       VICEPREŞEDINTE,                                           

              Eugen NICOLICEA                                           Ion CĂLIN

CAMERA DEPUTAŢILOR

COMISIA JURIDICĂ, DE DISCIPLINĂ                                                                              COMISIA PENTRU ADMINISTRAŢIE,


                   ŞI IMUNITĂŢI                                                                                                        PUBLICĂ ŞI AMENAJAREA TERITORIULUI

Nr.4C-11/618/2016/2018                                                                                                                           Nr. 4C-6/180
Bucureşti, 22 mai 2018
RAPORT  COMUN

asupra Cererii de reexaminare a Legii pentru modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local
(PLx.209/2016/2018)


 În conformitate cu prevederile art.137 din Regulamentul Camerei Deputaţilor, republicat, cu modificările şi completările ulterioare, prin adresa nr. PLx.209/2016/2018 din 18 aprilie 2018, Comisia juridică, de disciplină şi imunităţi şi Comisia pentru administraţie publică şi amenajarea teritoriului au fost sesizate spre dezbatere în fond cu Cererea de reexaminare a Legii pentru modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local.

Această lege, adoptată de Parlamentul României, cu respectarea prevederilor art.75 şi ale art.76 alin.(1) din Constituţia României, republicată, a fost transmisă spre promulgare Preşedintelui României la data de 27 noiembrie 2017.
Legea transmisă la promulgare are ca obiect reglementarea cadrului juridic stabilit pentru luarea măsurilor necesare executării lucrărilor de utilitate publică, completează sfera reprezentanţilor expropriatorului, modifică şi completează regulile privind etapele exproprierii, precum şi dispoziţiile referitoare la documentaţiile cadastrale, comisia de verificare, avize, acorduri, certificate, proprietatea publică a unităţilor administrativ-teritoriale.
În temeiul articolului 77 alineatul (2) din Constituţia României, republicată, Preşedintele României a formulat o cerere de reexaminare pentru următoarele considerente:

1.În cererea de reexaminare se apreciază că nu există corelare între dispoziţiile art.1 şi cele ale art.2 din legea trimisă  la promulgare. Dispoziţiile art.1 pct.1-3 ar trebui reanalizate şi din perspectiva raportului cu cele ale art.6 din Legea nr.33/1994 privind exproprierea pentru cauză de utilitate publică. 

2. Sintagma ”notificarea aprobării indicatorilor tehnico-economici” din cuprinsul alin.(4) al art.5 este neclară din perspectiva cerinţelor constituţionale de previzibilitate a normei, atâta vreme cât nu este stabilită procedura aplicabilă acestei notificări. Totodată, norma este neclară şi prin referirea la titularul fondului ce trebuie eliberat, întrucât acesta poate fi: titularul dreptului de proprietate, titularul dreptului de administrare, titularul dreptului de folosinţă sau de exploatare.

3. Sintagma ”termen considerat rezonabil” din cuprinsul alin.(5) al art.9 este neclară, fiind necesară indicarea unui reper concret.

4. Trimiterea din conţinutul alin.(2) la alin.(1) al art.14-declarat parţial neconstituţional-poate echivala cu perpetuarea unei soluţii legislative ce contravine Constituţiei.

5. Soluţia legislativă cuprinsă în alin.(7) al art.22 ridică unele probleme sub aspectul respectării exigenţelor art.44 alin.(3) şi alin.(6) din Constituţie.
Senatul, în calitate de primă Cameră sesizată, a adoptat cererea de reexaminare a Preşedintelui României cu amendamente şi a adoptat Legea pentru modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local cu observaţiile propuse de Preşedintele României, în şedinţa din 11 aprilie 2018, cu respectarea prevederilor articolului 76 alineatul (1) din Constituţia României, republicată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
Membrii Comisiei juridice, de disciplină şi imunităţi şi membrii Comisiei pentru administraţie publică şi amenajarea teritoriului au examinat propunerea legislativă în şedinţe separate. 



Membrii Comisiei pentru administraţie publică şi amenajarea teritoriului au dezbătut iniţiativa legislativă în şedinţa din 8 mai 2018. Din numărul total de 24 membri ai Comisiei pentru administraţie publică şi amenajarea teritoriului au participat la dezbateri 23 deputaţi.

      
Membrii Comisiei juridice, de disciplină şi imunităţi au dezbătut propunerea legislativă în şedinţa din 22 mai 2018. 


La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.


În urma dezbaterilor, membrii celor două Comisii au hotărât, cu majoritate de voturi, admiterea Cererii de reexaminare a Preşedintelui României şi propun  adoptarea  Legii pentru modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, în forma adoptată de Senat cu două amendamente respinse cuprinse în anexa care face parte integrantă din prezentul raport.

În raport cu obiectul şi conţinutul reglementării, legea face parte din categoria legilor organice.
	                                    PREŞEDINTE                                                                                  
                              Eugen NICOLICEA                                
                                    SECRETAR    

                          Aida-Cristina CĂRUCERU
	           VICEPREŞEDINTE
                  Ion CĂLIN
               SECRETAR

  Simona BUCURA-OPRESCU


	  Consilier parlamentar,
      Muşat Alexandra
	                                                                              Consilier parlamentar,
                                                                                      Roxana Feraru


ANEXĂ

AMENDAMENTE RESPINSE:

	Nr. crt.
	Text 

adoptat de Parlament
	Text adoptat de Senat
	Autor amendament
	Motivare

	1. 
	          --------------------
	       ----------------------------
	Art. 14. Alin. 1 Scoaterea, definitivă ori temporară, a terenurilor necesare pentru obiectivele de interes naţional, judeţean şi local din circuitul agricol şi, respectiv, din fondul forestier naţional se exceptează de la plata taxelor prevazute la art. 92 alin. (4) din Legea fondului funciar nr. 18/1991, republicată, cu modificările şi completările ulterioare, respectiv a taxelor şi a celorlalte sume datorate potrivit art. 33 alin. (2) lit. h), art. 36 alin. (2), art. 41 alin. 1 lit. a) si e) si 42 alin. 1 lit. a) si e) din Legea nr. 46/2008 - Codul silvic, cu modificările şi completările ulterioare, şi art. 42 alin. (3) lit. h) din Legea îmbunătăţirilor funciare nr. 138/2004, republicată, cu completările ulterioare.
Autor: deputat USR Silviu Dehelean
	Vot

	2. 
	19.Articolul 22 se modifică şi va avea următorul cuprins:
„Art. 22. -(7) Despăgubirea acordată de instanţă nu va putea fi mai mică decât cea oferită de expropriator şi nici mai mare decât cea solicitată de expropriat sau de altă persoană interesată.

	Nemodificat

	Art.22  alin. (7)- “Despăgubirea acordată de instanţă nu va putea fi mai mică decat cea oferită de expropriator.”

Autor: deputat USR Silviu Dehelean
	Vot

